בילי אייליש

**בילי אָייליש** (באנגלית: **Billie Eilish Pirate Baird O'Connell;** נולדה ב-18 בדצמבר 2001) היא זמרת-יוצרת, מלחינה ופזמונאית אמריקאית. היא זכתה לתשומת לב ראשונה כאשר הוציאה בשנת 2015 את סינגל הבכורה שלה, "Ocean Eyes", ב-SoundCloud. לאחר צאתו, פנו לאייליש חברות התקליטים אינטרסקופ ודארק-רום. ב-11 באוגוסט 2017 יצא המיני-אלבום הראשון שלה, *[[Don't Smile at Me]]*, שזכה להצלחה רבה. בעקבות הצלחת המיני-אלבום, אפל מיוזיק הכתירו את אייליש כאמנית החדשה הבאה שלהם.

ב-29 במרץ 2019 יצא אלבום הבכורה של אייליש, **' שהופיע לראשונה במקום הראשון במצעד ה[[בילבורד 200]], והפך לאחד האלבומים הנמכרים ביותר בשנת 2019. האלבום הגיע למקום הראשון ברוב המצעדים בעולם, ביניהם ארצות הברית, ו[[מצעד האלבומים הבריטי|בריטניה]]. הסינגל החמישי מהאלבום "[[Bad Guy]]", הגיע למקום הראשון במצעד ה[[בילבורד הוט 100]]. בשנת 2020 ביצעה את [[שיר נושא|שיר הנושא]] "[[No Time to Die]]" עבור אחד מסרטי [[ג'יימס בונד]] ב[[לא זמן למות|אותו השם]]. השיר הגיע למקום הראשון ב[[מצעד הסינגלים הבריטי]]. מאוחר יותר, הסינגלים שלה "[[Everything I Wanted]]" ו-"[[Therefore I Am]]" הגיעו לעשיריות הפותחות בארצות הברית ובריטניה. אלבום אולפן השני שלה, ''[[Happier Than Ever]]'' יצא לאור ב-30 ביולי 2021 והגיע למספר 1 ב-25 מדינות. ב-17 למאי 2024, יצא אלבום האולפן השלישי של אייליש, ''[[Hit Me Hard and Soft]].'' 

בין הפרסים שזכתה בהם ניתן למנות: תשעה [[פרס גראמי|פרסי גראמי]], שני [[פרס המוזיקה האמריקאית|פרסי המוזיקה האמריקאית]], שני [[שיא גינס|שיאי גינס]], שלושה [[פרסי הווידאו קליפים של MTV]] ו[[פרסי המוזיקה הבריטית|פרס המוזיקה בריטית]]. כמו כן, היא האדם הצעיר ביותר והשני בהיסטוריה שזכה בארבע הקטגוריות העיקריות בטקס פרסי גראמי – "[[פרס גראמי לתגלית השנה|תגלית השנה]]", "[[פרס גראמי להקלטת השנה|הקלטת השנה]]", "[[פרס גראמי לשיר השנה|שיר השנה]]" ו"[[פרס גראמי לאלבום השנה|אלבום השנה]]" – באותו הטקס. בשנת 2019, הציב אותה המגזין [[טיים (מגזין)|טיים]] ברשימה הבאה של [[טיים 100]]. בנוסף לכך, הוכתרה אייליש על ידי [[איגוד תעשיית ההקלטות האמריקאי]] כאמן ה-26 במרבית תוארי המכירות בארצות הברית. בשנת 2022 זכתה ב[[פרס אוסקר לשיר המקורי הטוב ביותר|פרס האוסקר לשיר המקורי הטוב ביותר]] "[[No Time to Die]]". ובשנת 2024 בפרס האוסקר לשיר המקורי הטוב ביותר "".

==ראשית חייה==
אייליש גדלה במשפחה של שחקנים ומוזיקאים בשכונת [[היילנד פארק]] שבצפון-מזרח [[לוס אנג'לס]]. אמה, [[מגי ביירד]], היא זמרת-יוצרת, שחקנית, [[דיבוב|מדבבת]] ו[[לוליינות|לוליינית]], ואביה הוא ה[[שחקן]] פטריק או'קונל. אחיה המבוגר ממנה בארבע שנים הוא [[פיניאס או'קונל]], אף הוא זמר-יוצר, [[מפיק מוזיקה]] ושחקן.

**אייליש** הוא שמה הפרטי השני. לפני שנולדה, הוריה צפו ב[[סרט תיעודי]] על שתי [[תאומים סיאמיים|תאומות סיאמיות]] מאירלנד שנקראו "אייליש" ו"קייטי". הם החליטו שאם תיוולד בת, שמה יהיה אייליש. אולם בזמן ההריון מת אביה של מגי, ביל, וההורים קראו לתינוקת **בילי** על שמו. אחיה באותה עת קרא לאחותו **פייראט** (Pirate; ב[[עברית]]: [[שודד ים|פיראטית]]), וכך נוצר שם פרטי משולש: בילי אייליש פייראט. היא נולדה מ[[הפריה חוץ-גופית]].

אייליש קיבלה [[חינוך ביתי]] והצטרפה ל[[מקהלת הילדים של לוס אנג'לס]] בגיל שמונה. בגיל אחת עשרה, החלה לכתוב ולשיר שירים משלה, ובכך הלכה בעקבותיו של פיניאס שבאותה תקופה כבר החל לכתוב, להפיק, ולבצע את שיריו יחד עם להקתו.

== קריירה ==
=== 2015–2017: ''Don't Smile at Me'' ===
[[קובץ:Billie Eilish - Los Angeles 2017 (14) (cropped).jpg|ממוזער|200px|אייליש בהופעה, 2017|טקסט=|ימין]]
באוקטובר 2015 הקליטה אייליש את השיר "[[Ocean Eyes]]". את השיר כתב פיניאס, שייעד אותו תחילה ללהקתו. אייליש שלחה את השיר למורה לריקוד שלה, שעזרה לה ליצור עבורו [[כוריאוגרפיה]]. "Ocean Eyes" יצא לאור בתור סינגל הבכורה שלה באתר [[Soundcloud]] ב-2016. קליפ לשיר יצא לאור ב-26 במרץ 2016, וסרטון של אייליש מופיעה עם השיר יצא לאור ב-22 בנובמבר. בשנה זו, אייליש הוציאה סינגל נוסף בשם "[[Six Feet Under (שיר של בילי אייליש)|Six Feet Under]]". לאחר מעט זמן, שירה "Ocean Eyes" יצא לאור דרך דארק-רום ו[[אינטרסקופ רקורדס]] ב-28 בנובמבר, שקיבל בעיקר תגובות חיוביות. "השיר הזה הוא פופ טהור; בלדה שמדברת על רצון עז להשלים עם אקס, אני יכול לדמיין איך זה יהפוך ללהיט גדול." אמר כריס דהוייל האחראי על חברת ''[[Stereogum]]''. בינואר 2017, הוציאה אייליש אלבום דיגיטלי המכיל ארבע גרסאות רמיקסים של השיר "Ocean Eyes". באותה השנה נבחרה להשתתף בתוכנית "[[אפל מיוזיק: הבא]]", במסגרתה ה[[מיני-אלבום]] המצליח, [[Up Next Session: Billie Eilish]].

בעקבות ההצלחה של הרמיקסים ל-"Ocean Eyes", הוציאה אייליש את הסינגל "[[Bellyache]]" ב-24 בפברואר 2017. "Bellyache" נכתב והופק על ידי אייליש ואחיה, פיניאס. קליפ השיר, שאותו ביימו Miles ו-AJ, יצא ב-22 במרץ. ב-30 במרץ, אייליש הוציאה לאור שיר בשם "[[Bored]]" כחלק מ[[פסקול]] סדרת ה[[נטפליקס]] "[[13 סיבות (סדרת טלוויזיה)|13 סיבות]]".

ב-30 ביוני, אייליש הוציאה סינגל בשם "[[Watch (שיר)|Watch]]" עם הסינגל שאחריו, "[[Copycat (שיר)|Copycat]]" שהשתחרר ב-11 ביולי, ביחד עם הכרזה לדיסק הבכורה שלה [[Don't Smile at Me]]. בכל יום שישי בחודש יולי, אייליש הוסיפה סינגל חדש לדיסק הבכורה שלה. בעקבות זה השתחררו הסינגלים "[[Idontwannabeyouanymore]]" ו"[[My Boy (שיר של בילי אייליש)|My Boy]]". הדיסק השתחרר ב-12 באוגוסט. אחרי השחרור, אייליש עשתה שיתוף פעולה עם הראפר האמריקאי Vince Staples בשביל רמיקס לשיר "Watch" הנקרא "", שלאחר מכן נכנס לדיסק אחרי הוצאה מחדש שלו.

=== 2018–2020: **' ===
ב-12 בפברואר 2018, אייליש החלה את סיבוב ההופעות הראשון שלה "Where's My Mind Tour", אשר הסתיים בחודש אפריל. לכבוד Record Store Day, היא הודיעה על תקליט המכיל גרסה אקוסטית לשיר "Party Favor" וגרסה אקוסטית לשיר "Hotline Bling" של הזמר דרייק. אייליש קיימה שיתוף פעולה עם הזמר חאליד בשביל הסינגל "Lovely", שיצא באפריל 2018, ונכנס לפסקול של העונה השנייה לסדרה "13 סיבות". בנוסף, היא גם הוציאה את הסינגלים "Bitches Broken Hearts" ואת "You Should See Me in a Crown". ב-17 באוקטובר 2018, אייליש הוציאה את הסינגל "When the Party's Over".

ב-29 בינואר 2019 הכריזה אייליש על שמו של האלבום **', וחשפה את העטיפה שלו בעמוד ה[[אינסטגרם]] שלה. באותו יום הכריזה גם על הסינגל הבא שלה ופרסמה חלק קצר מקליפ של "[[Bury a Friend]]", אשר יצא יממה לאחר מכן בתור הסינגל השלישי של האלבום ב-30 בינואר, באותו יום גם יצא הזמנה מראש לאלבום. ב-4 במרץ, אייליש הוציאה השיר "[[Wish You Were Gay]]", שנכנס לאלבום שלה כשיר השני שנכתב. ב-29 במרץ, יצא האלבום הבכורה של אייליש שנקרא: , האלבום הגיע למקום הראשון ברוב המצעדים בעולם, ביניהם [[ארצות הברית]], [[בריטניה]]. כמו כן באותו יום הוציאה את הסינגל החמישי "[[Bad Guy]]", שכלל קליפ לסינגל.

ב-24 באפריל החל סיבוב ההופעות השלישי של אייליש הנקרא, "[[When We All Fall Asleep Tour]]", ב[[אירופה]], [[אוקיאניה]] ו[[צפון אמריקה]]. סיבוב ההופעות צפוי להסתיים ב-17 בנובמבר באותה השנה. ב-24 בספטמבר, חשפה אייליש כי סבב ההופעות הרביעי שלה נקרא "[[Where Do We Go? World Tour]]", התחיל ב-9 במרץ [[2020]]. בעקבות וירוס הקורונה, כל ההופעות של סבב ההופעות הנוכחי נדחו וסבב ההופעות צפוי להתחיל רק בתחילת שנת 2021.

ב-13 בנובמבר הוציאה אייליש את הסינגל "[[Everything I Wanted]]". עם יציאתו נכנס השיר אל המקום ה-8 במצעד ה[[בילבורד הוט 100]]. ב-20 בנובמבר, נחשף כי אייליש מועמדת ל[[פרס גראמי]] בכל ארבע הקטגוריות המרכזיות לשנת [[2020 במוזיקה|2020]]: הקלטת השנה, שיר השנה, [[פרס גראמי לאלבום השנה|אלבום השנה]] ותגלית השנה. בכך רשמה אייליש שיא חדש בפרסי גראמי, בהיותה ה[[אמן (תרבות)|אמנית]] הצעירה ביותר אי-פעם שקיבלה מועמדויות בכל ארבע קטגוריות אלה. לאחר כמה חודשים זכתה אייליש בחמישה פרסי גראמי ובכך הפכה לאמנית הצעירה ביותר שזכתה בארבעה פרסים בטקס אחד.

ב-14 בינואר 2020 הוכרז כי אייליש תבצע את שיר הנושא של הסרט "[[לא זמן למות]]", שיצא לאחר מספר דחיות, ב-[[8 באוקטובר]] 2021, במסגרת [[סדרת סרטים|סדרת סרטי]] "[[ג'יימס בונד]]". השיר, שנושא את שם הסרט: "[[No Time to Die]]", זכה ב[[פרס גראמי]] בקטגוריית השיר הטוב ביותר שנכתב למדיה חזותית, ב[[טקס פרסי גראמי ה-63]] שהתקיים ב-[[14 במרץ]] 2021. זהו אירוע נדיר, שבו זוכה בפרס [[נעימת נושא|שיר נושא]] של [[סרט קולנוע]], עוד לפני שהסרט עצמו יצא.

=== 2020–2023: ''Happier Than Ever'' ===
[[קובץ:Billie Eilish at Pukkelpop Festival - 18 AUGUST 2019 (01).jpg|טקסט=|ממוזער|200px|אייליש בהופעה, 2019|ימין]]
ב-30 ביולי הוציאה אייליש את הסינגל "[[My Future]]". ב-12 בנובמבר הוציאה אייליש את הסינגל "[[Therefore I Am]]". אייליש היא הזמרת המושמעת ביותר לשנת 2020 בפלטפורמת הסטרימינג [[ספוטיפיי]], זאת השנה השנייה ברציפות. בשנת 2020 הפכה לאדם הצעיר ביותר שהופיע ברשימת [[פורבס סלבריטי 100]], עם רווחים של כ-53 מיליון דולר.

ב-21 בינואר 2021 הוציאה אייליש את הסינגל "[[Lo Vas a Olvidar]]", ביחד עם הזמרת [[רוסליה]]. ב-26 בפברואר, יצא הסרט הדוקומנטרי "Billie Eilish: The World’s A Little Blurry" ב-[[Apple TV]]. הסרט עוסק בחייה האישיים של אייליש ופריצתה ובמיוחד בתהליך היצירה מאחורי הקלעים של אלבום הבכורה שלה **'.

ב-27 באפריל, הודיעה אייליש בחשבון האינסטגרם שלה כי תוציא את אלבום האולפן השני שלה, *[[Happier Than Ever]]*, ב-30 ביולי 2021.

ב-29 באפריל, הוציאה אייליש את הסינגל "Your Power". ב-2 ביוני, הוציאה אייליש את הסינגל "Lost Cause". ב-9 ביולי, הוציאה אייליש את הסינגל "NDA".

ב-30 ביולי, יצא לאור אלבומה האולפן השני שלה *[[Happier Than Ever]]*. באותו השנה זכתה בפרס אשת השנה במצעד הפזמונים הבינלאומי השנתי של mako וגלגלצ.

אייליש ואוקונל כתבו שלושה שירים מקוריים עבור הסרט "אדומה אש" של פיקסאר משנת 2022, "Nobody Like U", "U Know What's Up" ו-"True Love 1", השירים בסרט בוצעו על ידי להקת הבנים הבדיונית 4*Town.

ב-7 באפריל, הזמר לאברינת' שיתף פעולה עם אייליש בשירו "never felt so alone".ממוזער|אייליש בהופעה, 2022|283x283 פיקסליםביולי 2023, אייליש הוציאה את השיר "" מתוך הסרט "ברבי". את הקליפ לשיר ביימה אייליש בעצמה. השיר זכה באוסקר בקטגוריית השיר המקורי הטוב ביותר במרץ 2024. לאחר זכייתה בפרס "השיר המקורי הטוב ביותר" בפרס האוסקר, אייליש נהפכה לאדם הצעיר ביותר בהיסטוריה שזכה בשני פרסי אוסקר, שכן היא ואחיה פיניאס זכו בפרסי האוסקר השני שלהם כאשר קודם לכן זכו עם השיר "No Time To Die" מהסרט "לא זמן למות".

### 2024–הווה: ''Hit Me Hard and Soft''
ב-8 באפריל 2024, הכריזה על אלבומה השלישי, *[[Hit Me Hard and Soft]]*, שיצא לאור ב-17 במאי. ב-29 באפריל אייליש הכריזה על תאריכים לסיבוב ההופעות "Hit Me Hard and Soft: The Tour" כדי לקדם את האלבום. סיבוב ההופעות התחיל ב-29 בספטמבר 2024 בקוויבק, קנדה והמשיך עד דצמבר 2024 בצפון אמריקה. לאחר מכן, סיבוב ההופעות ימשיך באוסטרליה בפברואר–מרץ 2025 ובאירופה מאפריל עד יולי 2025.

ב-11 באוגוסט 2024, אייליש ביצעה את "Birds of a Feather" במהלך טקס הנעילה של המשחקים האולימפיים בפריז וכחלק מהעברת השרביט למארחת הבאה של המשחקים האולימפיים בלוס אנג׳לס שיתקיימו בה בשנת 2028. בספטמבר 2024, הוכרז שאייליש תהיה האורחת המוזיקלית בתוכנית "סאטרדיי נייט לייב" ב-19 באוקטובר עם מייקל קיטון כמנחה.

בשנת 2025, אייליש זכתה בפרס "אלבום השנה" בפרסי המוזיקה של iHeartRadio. במרץ 2025 אייליש שכרה מנהל חדש – ג'ייסון אוון מחברת Sandbox Entertainment שמנהל אמנים מוכרים כמו קייסי מאסגרייבס וקלסי בלריני. ב-7 בנובמבר 2025, הוכרזו המועמדים הסופיים לטקס פרסי הגראמי ה-68, בשידור חי בערוץ היוטיוב הרשמי של הגראמי, ואייליש הועמדה בכ-2 מועמדויות סך-הכל; תקליט השנה, ושיר השנה עבור "Wildflower".

## פעילויות אחרות
בהיותה נפגעת נפש בעצמה, אייליש השתתפה במאי 2019 במסע פרסום של Ad Council – המועצה האמריקאית לפרסום , שנועד להגביר את המודעות לבריאות הנפש תחת הכותרת "Seize the Awkward". מסע הפרסום התקיים במסגרת חודש המודעות לבריאות הנפש  המתקיים בארצות הברית מדי חודש מאי.

ב-2 בינואר 2020 השיקה חברת האופנה השוודית "H&M" קולקציה בשיתוף פעולה עם אייליש. הקולקציה כללה פריטים שעוצבו בסגנון המאפיין את לבושה של אייליש: בגדים בגזרה רחבה ורפויה הנושאים את הלוגו שלה, ואביזרים נלווים כגון כובעים, גרביים ותיקים.

ב-10 בנובמבר 2021 הוציאה את הבושם הראשון שלה, "Eilish" תחת המותג הפרטי שלה "Billie Eilish Fragrances".

ב-18 בנובמבר 2022 הוציאה את הבושם השני בסדרה, "Eilish No. 2". שני הבשמים זכו בפרסים בקטגוריית בחירת הצרכן – הבושם הפופולרי של השנים 2022 ו-2023, בטקס של אגודת הבשמים "The Fragrance Foundation".

ב-9 בנובמבר 2023 הוציאה את הבושם השלישי והאחרון בסדרה, "Eilish No. 3".

## חיים אישיים
במשך מספר שנים כילדה, אייליש הייתה רקדנית. בגיל 13, בעת שהשתתפה בשיעור היפ הופ עם תלמידים מבוגרים ממנה, נקרע סחוס הגדילה בירכה והיא נאלצה לחדול מריקוד. בעקבות האירוע, אייליש סבלה מתקופה של דיכאון ופגיעה עצמית. לדבריה, תקופת הדיכאון דעכה עם פריחת הקריירה שלה כזמרת פופ. כילדה רקדנית, אייליש סבלה מהפרעת גוף דיסמורפית, וגם כנערה מתבגרת היא נוהגת ללבוש בגדים אנדרוגיניים רחבים וגדולים מכפי מידתה. בסרטון פרסומת שהופק עבור מעצב האופנה קלווין קליין, אייליש הסבירה שהיא לובשת בגדים גדולים ורחבים גם בהופעות כדי שאיש לא יוכל לשפוט את גופה.

בנערותה הייתה מעריצה של הזמר-יוצר הקנדי ג'סטין ביבר ובשנת 2020 חשפו הוריה בריאיון כי הם אף שקלו לשלוח אותה לטיפול פסיכולוגי בגלל אובססיה לסינגל ולקליפ של ביבר ל־"As Long as You Love Me" ב־2012.

ב-27 בנובמבר 2018 חשפה אייליש שהיא מתמודדת עם תסמונת טורט שאובחנה אצלה בהיותה ילדה קטנה. זאת, לאחר שבאינטרנט הופצו סרטונים שבהם היא נראית במצבים שונים חווה טיקים של התסמונת. אייליש הגיבה לסרטונים בחשבון האינסטגרם שלה באומרה שנמנעה מלחשוף את הדבר כי לא רצתה להיות מזוהה עם התסמונת. אייליש הוסיפה שהיא למדה טכניקות שונות לצמצום ודיכוי הטיקים.

אייליש חווה סינסתזיה, המשפיעה על יצירתה ועל הקליפים של שיריה. אייליש הסבירה שהיא חושבת על מוזיקה במושגים של ויזואליזציה, וכל דבר שהיא יוצרת נקשר בתודעתה לצבע, מרקם, יום בשבוע, מספר וצורה גאומטרית. היא הוסיפה שמאחר שפיניאס חווה גם הוא סינסתזיה, שניהם חושבים על מוזיקה באותו אופן. לדוגמה היא מתארת את השיר "Bad Guy" כ"צהוב, אבל גם אדום, מספר 7, לא חם אלא חמים כמו תנור, ויש לו ריח של עוגיות". באותו אופן היא מתארת בני אדם: "פיניאס, לדוגמה, הוא משולש כתום".

נכון לשנת 2020, אייליש מתגוררת בבית הוריה שבשכונת הולדתה היילנד פארק, לוס אנג'לס.

בראיון למגזין וראייטי בחודש נובמבר 2023 אייליש יצאה מהארון.

## טבעונות ופעילות למען הסביבה
אייליש גדלה כצמחונית מראשית חייה, ובשנת 2014 עברה לטבעונות. היא פועלת לעידוד טבעונות והגברת המודעות לפגיעה בבעלי חיים. ב-2019 השתתפה לצד וודי הרלסון בסרטון הסברה של עמותת גרינפיס להעלאת המודעות לבעיית ההתחממות העולמית ולבעיות סביבתיות נוספות. הסרטון הקורא בין השאר לצמצם את צריכת הבשר והחלב בשל הנזקים הסביבתיים של ייצור מזון מהחי.

## דיסקוגרפיה

### אלבומי אולפן
* 2019: **'
* 2021: ''[[Happier Than Ever]]''
* 2024: ''[[Hit Me Hard and Soft]]''

===מיני אלבומים===
* 2017: ''[[Don't Smile at Me]]''
* 2017: ''[[Up Next Session: Billie Eilish]]''
* 2019: ''Billie Eilish Live at the Steve Jobs Theater''
* 2021: ''Prime Day Show X Billie Eilish''
* 2022: ''[[Guitar Songs]]''

===אלבומי הופעה===
* 2019: ''[[Live at Third Man Records]]''

===אלבומי וידאו===
* 2019: ''Live at the Steve Jobs Theater''

==הופעות==
=== סיבובי הופעות ===
* 2017: ''[[Don't Smile at Me Tour]]''
* 2018: ''[[Where's My Mind Tour]]''
* 2018–2019: **'
* 2019: *[[When We All Fall Asleep Tour]]*
* 2020: *[[Where Do We Go? World Tour]]*
* 2022–2023: *[[Happier Than Ever, The World Tour]]*
* 2024–2025: *[[Hit Me Hard and Soft: The Tour]]*

### מופע חימום
* 2018–2019: פלורנס אנד דה משין – *High as Hope Tour*

## פילמוגרפיה
### סרטים

### טלוויזיה

## קישורים חיצוניים

* 
* 
* 

## הערות שוליים

*
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:אמניות אינטרסקופ רקורדס
קטגוריה:זוכות פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה הבריטית
קטגוריה:זוכי פרס ג'ונו
קטגוריה:זוכי פרס הווידאו קליפים של MTV: אישים
קטגוריה:זוכי פרס המוזיקה של MTV אירופה
קטגוריה:זוכי פרס המוזיקה של בילבורד
קטגוריה:זוכי פרס בחירת הנוער
קטגוריה:זוכות פרס 100 נשים (BBC)
קטגוריה:אמריקאים שהופיעו ברשימת טיים 100
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:טבעוניות אמריקאיות
קטגוריה:נפגעי ונפגעות תקיפות מיניות
קטגוריה:מתמודדים עם מגבלה נפשית: אמריקאים
קטגוריה:זמרים להט"בים אמריקאים
קטגוריה:אמני אינטרסקופ רקורדס
קטגוריה:פיניאס או'קונל
קטגוריה:אנשים עם תסמונת טורט
קטגוריה:זוכי אוסקר: כותבי השיר המקורי הטוב
קטגוריה:אמריקאיות שנולדו ב-2001
קטגוריה:אמריקאים שנולדו ב-2001